



**Европейски бежански фонд Държавна агенция за бежанците при МС**

**Приложение № 1**

**ТЕХНИЧЕСКА СПЕЦИФИКАЦИЯ**

Заобществена поръчка по условията на чл.90, ал.1, т.4 от Закона за обществените поръчки – процедура на договаряне без обявление с предмет „**Упражняване на инвеститорски контрол и строителен надзор на инженерингови дейности по пълен инженеринг (инвестиционно проектиране и изпълнение на строително-ремонтни работи) за обекти на Държавната агенция за бежанците при Министерски съвет /ДАБ при МС/ по две обособени позиции:**

**1. Обособена позиция № 1 - Упражняване на инвеститорски контрол и строителен надзор на обект "Инвестиционно проектиране и изпълнение на строително-ремонтни работи за Регистрационен-приемателен център /РПЦ/ - София, териториално поделение на ДАБ при МС - място за временно настаняване на чужденци, подали молба за международна закрила в кв. "Враждебна", бул. "Ботевградско шосе" № 270 и в кв. "Военна рампа", ул. "Локомотив" № 11";**

**2. Обособена позиция № 2 -Упражняване на инвеститорски контрол и строителен надзор на обект " Инвестиционно проектиране и изпълнение на строително-ремонтни работи за Регистрационен-приемателен център /РПЦ/ - Харманли - териториално поделение на ДАБ при МС място за временно настаняване на чужденци, подали молба за международна закрила - в три едноетажни сгради /танкови халета/"**

**1. Стойности на сключените договори за СРР:**

1.1. Стойността на сключения договор по обособена позиция № 1 за СРР в обекта в кв. „Враждебна“ е 1 568 065.00 лв. без ДДС;

1.2. Стойността на сключения договор по обособена позиция №1 за СРР в обекта в кв. „Военна рампа “ е 1 806 582.00 лв. без ДДС;

1.3. Стойността на сключения договор по обособена позиция № 2 за СРР в   
гр. Харманли е 2 500 000.00 лв. без ДДС;

**2**. **Обем на извъшваните дейности:**

За всяка от обособените позиции консултантът ще извършва следните функции:

- Оценка на съответствието на работни проекти, детайли и чертежи на Изпълнителя при подготовка и по време на изпълнение на СРР чрез осигуряване на услугите на правоспособни технически лица по смисъла на ЗУТ;

- Проверка на доставяните на обекта материали и оборудване за съответствие с нормативните и др. приложими изисквания и разрешаване влагането им в строежа;

- Упражняване на строителен надзор върху изпълняваните на обекта СРР в обем и обхват съгласно изискванията на ЗУТ и съответните подзаконови нормативни актове, вкл. надзор върху съставяните при строителството актове и протоколи в съответствие с Наребда № 3 /2003 г. и изготвяне на на окончателен доклад по чл.168, ал.6 от ЗУТ;

- Упражняване на функциите на инвеститорски контрол на Възложителя за управление на строителния процес в качеството на "Инженер", вкл. установяване на административни правила и процедури за управление на строителния процес и взаимодействие на страните, ежедневен контрол на изпълняваните СРР като качество и количество и актуване на изпълнените количества СРР за разплащане, проверка и съгласуване на всякакви заявления на изпълнителя на СРР, контрол по актове и протоколи в съответствие с Наребда № 3 /2003 г.;

- Административно съдействие и представляване на Възложителя при съгласуване на проекти, свързване към мрежи на техническата инфраструктура и разрешаване ползването на обекта. Изготвяне на технически паспорт съгласно чл.176-Б от ЗУТ.

**3. Прогнозната стойност** по описаните по-долу обособени позиции е както следва:

- По първа обособена позици – 85 000.00 лв. без ДДС/ 102 000.00 лв. с ДДС.

- По втора обособена позиция – 80 000.00 лв. без ДДС/ 96 000.00 лв с ДДС;

**4.** **Изисквания към участниците:**

4.1. Участникът да има право да извършва дейност по оценка на съответствието на инвестиционни проекти и упражняване на строителен надзор, съгласно чл.166 от Закона за териториалното устройство /ЗУТ/ и да притежава лиценз, издаден по реда на чл.166, ал.3 от ЗУТ, или от компетентен орган на държава-членка на Еврпейския съюз, или на друга държава - страна по Споразумението на Европейското икономическо пространство, съгласно чл.66, ал.7 от ЗУТ. В случай, че участникът е обединение, достатъчно е един от членовете на обединението да има такава регистрация;

*Изискването се удостоверява със заверено копие на документа, удостоверяващ правото за извършване на дейността.*

4.1. Участникът да разполага с екип от ключови експерти, както следва:

- Ръководител на екипа, отговарящ на следните изисквания: да притежава образователна степен „магистър“ за инженерно образование, отговарящо на предмета на поръчката и не по-малко от 5 години трудов стаж в сектора на консултантските услуги.

- Главен инженер на обекта с образователна степен „магистър“ по специалноста „Строителство на сгради и съоръжения“, или еквивалентна и не по-малко от 3 години професионален опит в качеството на технически ръководител или строителен надзор, или инвеститорски контрол при изпълнение на СРР, и да е изпълнявал Инженер на поне един строителен обект, отговарящ на категорията на обекта, предмет на обособената позиция, за която съответния участник е поканен да участва;

- Координатор на проекта - образователна степен „магистър“ (инженер или икономист) с професионален опит не по-малко от 3 години като ръководител или координатор на проекти;

- Експерт „Инвеститорски контрол“ с образователна степен „магистър“ като строителен инженер и не по-малко от 3 години практически опит при контрол и отчитане на СРР (инвеститорски контрол);

- Експерти по всички части на инвестиционния проект и по всички видове СРР, в т. число част „Архитектурна“, част “Електро“, част “Отопление и вентилация“, част „Водоснабдяване и канализация“ и други по преценка на поканения участник, необходими за качественото изпълнение на поръчката.

*Изискванията към екипа експерти на участника се доказват със следните документи:*

а/ професионална автобиография;

б/ заверено копие от диплом за завършено образование по изискуемата специалност и образователна степен;

в/ доказателства за професионален опит: копия от трудови или служебни книжки, или трудови и/или граждански договори, препоръки от някой от участниците в процеса на строителството по смисъла на ЗУТ, или от лицето на компанията, към която са работили към момента на изпълнение на всеки конкретен обект.

**5**. Участникът да разполага със собствена, или наета техника за изпълнение на поръчката;

*Изискването се доказва с декларация, свободен текст за притежание на собствена или наета техника за изпълнение на поръчката. При наета техника се прилага извлечение от договора за наем.*

**6**. Участникът да има въведена система за управление на качеството, за което да притежава валиден сертификат ISO 9001:2008, или еквивалент.;

*Изискването се доказва със заверено копие на валиден сертификат ISO 9001:2008, или еквивалент.*

**5. Изисквания за подготовка на техническо предложение за изпълнение на поръчката:**

Техническото предложение на участника, поканен за участие в процедура на договаряне без обявление по условията на чл. 90, ал.1, т.4 от ЗОП се изготвя в свободен текст, в съответствие с настоящата Техническа спецификация.

Техническото предложение да съдържа:

5.1. План за организация на изпълнение на предмета на обществената поръчка, ведно с линеен график на изпълнението;

5.2. Описание на методологията за осъществяване на инвеститорския контрол и строителния надзор и мерки и средства за гарантиране качеството на изготвяне на проекта, качеството на изпълнение на СРР, качеството на влаганите материали.

ЗАБЕЛЕЖКА: Непредставянето на някой от изискуемите документи ще се счита за основание за недопускане на съответния участник до по-нататъшно участие в процедурата на договаряне и за неговото отстраняване.